उड़ीसा के अगवा कलेक्टर की रिहाई पर सस्पेंस  
एनडीटीवी के साथ खास बातचीत में सरकार और माओवादियों के मध्यस्थ प्रो हरगोपाल ने ये दावा किया है कि डीएम और इंजीनियर अभी रिहा नहीं हुए हैं।
उड़ीसा के मलकानगिरी से अगवा कलेक्टर विनील कृष्ण और एक जूनियर इंजीनियर की रिहाई पर अभी भी सस्पेंस बना हुआ है।  एनडीटीवी के साथ खास बातचीत में सरकार और माओवादियों के मध्यस्थ प्रो हरगोपाल ने मीडिया रिपोर्टों के उलट ये दावा किया है कि डीएम और इंजीनियर अभी भी रिहा नहीं हुए हैं। माओवादी सरकार पर अपनी मांगें पूरी होने तक दबाव बनाए रखना चाहते हैं।  नक्सली सूत्रों के मुताबिक बातचीत में अहम रोल निभाने वाले जेल में बंद गंती प्रसाद ने 300 से ज्यादा नक्सलियों की रिहाई की मांग की है। गंती प्रसाद, पद्मा और तीन अन्य नक्सलियों की ज़मानत अर्जी पर बुधवार को उड़ीसा हाईकोर्ट में सुनवाई होनी है।